jkorsvik/nowiki_second_scrape_merged huggingface dataset:
In This Moment

In This Moment er et amerikansk alternativ metal-band opprettet i 2005. Bandet har gitt ut fem album, gjennom plateselskapet Century Media Records. Bandet er kjent for vokalisten Maria Brinks kombinasjon av vanlig sang og skriking (sistnevnte går under navnet «growling»).


== Historie ==
Vokalist Maria Brink og gitarist Chris Howorth møttes gjennom felles bekjente i august 2005. De fant ut at de hadde mye til felles og begynte å skrive sanger sammen. Sammen med Los Angeles-trommisen Jeff Fabb og senere gitarist Blake Bunzel og bassist Josh Newell, stiftet de bandet kjent som «In This Moment». Bandet publiserte sanger og videoer på sin MySpace-side, og la grunnlaget for sin tilhengerskare der. Bassisten Josh Newell forlot bandet kort tid etter det ble stiftet, og Pascual Romero, og senere Jesse Landry tok hans plass. In This Moment hadde allerede fått en tilhengerskare av en viss størrelse ved utgangen av 2005, kun ved bruk av internettmarkedsføring og små turneer.   
Bandet fikk platekontrakt av selskapet Century Media Records, og utga sin første plate i 2007. Det første albumet het Beautiful Tragedy og ble kun en mindre suksess til tross for rimelig gode kritikker. Album nummer to, The Dream, ble utgitt på høsten i 2008 og solgte i større antall enn forgjengeren. Bandet beveget seg her litt vekk fra metalsjangeren med sin mykere lydlinje og havnet på 70.-plass på Billboard Top 200.  
En av bandets sanger, kalt «Forever», er tilgjengelig for nedlasting på musikkspillet Rock Band.


== Medlemmer ==
Maria Brink – Vokalist og pianist
Chris Howorth – Gitar
Blake Bunzel – Gitar
Jesse Landry – Bassgitar
Jeff Fabb – Trommer


== Diskografi ==


=== Album ===
Beautiful Tragedy (2007)
The Dream (2008) U.S. #70
A Star-Crossed Wasteland (2010)
Blood (2012)
Black Widow (2014)
Ritual (2017)


=== Singler ===
Prayers (2007)
Beautiful Tragedy (2007)
Forever (2008)
I'm Broken [Pantera-cover] (2008)
Call Me [Blondie-cover] (2009)
A Dying Star (2009)


== Eksterne lenker ==
(en) Offisielt nettsted 
(en) In This Moment (band) – kategori av bilder, video eller lyd på Commons 
(en) In This Moment på Apple Music 
(en) In This Moment på Discogs 
(en) In This Moment på MusicBrainz 
(en) In This Moment på SoundCloud 
(en) In This Moment på Spotify 
(en) In This Moment på Songkick 
(en) In This Moment på Last.fm 
(en) In This Moment på Genius — sangtekster 
(en) In This Moment på AllMusic 
In This Moment – Offisiell MySpace-side
In This Moment – Official Xanga-side
YeboTV.com (In This Moment-konsert)
YeboTV.com (In This Moment-intervju)
SHOUT! Music Webzine (In This Moment-intervju)
Inked Magazine (Maria Brink) Arkivert 10. mai 2008 hos Wayback Machine.
Austin Sound Check-intervju med Maria Brink
Palestra.net (intervju med Maria Brink og Chris Howarth)
The Dream-anmeldelse
ChangeTheRecord.net-intervju med Maria Brink
Andvake

For avisen Andvake, se Andvake (avis).Andvake (norrønt andvaka) er ifølge Sverres saga navnet på stridshornet til kong Sverre. 

Og Sverre baud Andvake ljoma til Ting. Og Aalmugen sanka seg saman.Og Sverre stod upp, og han saag seg ikring, og Augo, dei spaadde kje Gaman.

«Andvaka» er også navnet på et kvad av Snorre Sturlason, nevnt i Sturlunga soga. Snorre diktet kvadet til fru Kristina Nilsdotter, datterdatter av Erik den hellige, da han i 1219 besøkte henne og mannen hennes, lagmann Aksel i Gautland.Andvake var navnet på et forsikringsselskap som gjennom fusjoner har gått inn i Gjensidige Forsikring.
Andvake er også navnet på en roman av Jon Fosse, utgitt på Det norske Samlaget i 2007. Romanen handlar om ung kjærlighet og om menneskelig brutalitet, når et ungt par som venter barn er drevet hjemmefra, og kommer inn til Bjørgvin for å finne arbeid og et sted å bo.
Berre kvila litt fyrst, seier AsleDu har nesten ikkje sove på aldri så lenge, seier AlidaNei, seier hanDu må vere veldig trøytt, seier hoJa, seier AsleOg svolten òg, seier AlidaJa veldig svolten, seier hanFyrst kvila litt, og så eta, seier han

Andvake er i dag (2022) også navn på et tidsskrift, og sikkert mest kjent for dette.


== Etymologi ==
Ordet andvake betyr 'søvnløs' eller 'søvnløst' (jf. «andvaken»)
I norrønt språk kunne substantivet andvaka bety både 'nattevåke', 'søvnløshet', 'aktsomhet' og 'årvåkenhet'.


== Referanser ==
Austneset fyrlykt

Austnes fyr er et fyr som ligger på østsiden av Værlandet i Buefjorden i Askvoll kommune i Vestland.


== Se også ==
Liste over norske fyr


== Eksterne lenker ==
Norsk fyrliste 2008 – side 245 (PDF – 15 MB)
Lighthouse Depot - Austnes Light
Filmkraft Rogaland

Filmkraft Rogaland AS er et regionalt filmutviklingsselskap med hovedsete i Stavanger som ble etablert 2006.  Filmkraft Rogaland er et aksjeselskap som eies av fylkeskommune og kommuner i Rogaland.  Selskapets formål er å utvikle filmbransjen i Rogaland og uttrykket ”fra bølge til bransje” har blitt benyttet for å illustrere denne visjonen. I dette ligger i første rekke målsettingen om å profesjonalisere filmbransjen og øke antall produksjoner for å oppnå en bærekraftig næring. Visjonen er å øke antall innspillinger (film/TV-serier) i Rogaland, øke antall lokale historier produsert i Rogaland og å utvikle film som næring.
Aksjefordeling:

Rogaland fylkeskommune 50%
Stavanger kommune 25%
Sandnes kommune 20%
Haugesund kommune 5 %
Atle Grønn

Atle Grønn (født 7. august 1971) er en norsk sjakkspiller og professor i russisk ved Universitetet i Oslo. Han ble utnevnt til Internasjonal mester i sjakk (IM) i 2008.Atle Grønn lå i perioden fra januar 2006 til juli 2011 sammenhengede over rating-kravet på 2 400, og har også hatt tre inntegninger i IM-tittelen en stund. To av disse turneringene var over ni runder, mens den tredje var en lagturnering over syv runder. Dermed hadde han IM-resultat på til sammen 25 partier, mens kravet er 27 partier. 30. mars 2008 klarte han et 4. IM-resultat, ved å ta 5,5 poeng på 9 runder i den norske Ishavsserien i sjakk 2007-2008 (eliteserien for klubblag). Grønn ble deretter utnevnt til Internasjonal Mester i sjakk av Verdenssjakkforbundet FIDE.Han var redaktør av Norsk Sjakkblad i 2004-2005. Han har siden 2011 hatt en spalte kalt «Frå sjakkverda» i Dag og Tid der han skriver om sjakk og i samme avis skriver han om Magnus Carlsens turneringsspill.Han er medlem i Oslo Schakselskap hvor han i 2016 ble formann. Han har også trent barn og unge i sjakklubben.Han er forfatter av boken Sjakken eller livet, som ble publisert i oktober 2016. Fra oktober 2016 har Atle Grønn vært sjakkspaltist i Aftenposten, en oppgave han overtok etter stormester Rune Djurhuus.Atle Grønn har også deltatt som sjakkekspert under sendinger på fjernsyn, både på NRK og VGTV.


== Bibliografi ==
Sjakken eller livet. Cappelen Damm (2016) ISBN 9788202552947
Sjakkgeniene : Historien om verdensmesterne, med Hans Olav Lahlum. Cappelen Damm (2018) ISBN 9788202598259


== Referanser ==


== Eksterne lenker ==
(en) Atle Groenn – kategori av bilder, video eller lyd på Commons 
(en) Atle Grønn på Internet Movie Database 
(en) Atle Grønn – FIDE 
(en) Atle Grønn – chessgames.com 
(en) Atle Grønn – OlimpBase 
(en) Atle Grønn – Chess.com 
(en) Atle Grønn – 365Chess.com 
Atle Grønn på Twitter 
Atle Grønns parti i Norge hos NorBase
Astrid Sverresdotter Dypvik

Astrid Sverresdotter Dypvik (født 19. oktober 1977 i Lensvik i Agdenes) er en norsk journalist og historiker. Hun har skrevet flere bøker om tysk etterkrigshistorie. Fra 2021 er hun redaktør for tidsskriftet Syn og Segn.Hun har mastergrad i historie fra Universitetet i Oslo på en oppgave om Bund der Vertriebenen. Som journalist har hun blant annet skrevet for Morgenbladet og Klassekampen. Hun er ansatt i Nationen og har vært debatt-og kronikkredaktør i Klassekampen. I tillegg har hun vært redaksjonsmedarbeider i historietidsskriftet Fortid.I hennes ledertid arbeidet Norsk Målungdom fra 2000–2002 engasjerte hun seg særlig for å få dataprogrammer på nynorsk, og organiserte blant annet (sammen Elevorganisasjonen) Elevstreik for nynorsk data 28. september 2000, der 30 000 elever streiket.
I 2012 gav hun ut boken Det var DDR. Forteljingar om eit nedlagt land som gjennom journalistisk og historisk metode fortalte DDR-statens 40-årige historie gjennom enkeltpersoners skjebner sett både fra de som tilhørte regimet og maktapparatet samt de som ble ofre for det Boka ble nominert til prisen beste sakprosabok for voksneI 2017 utgav hun Berlinhistorier – kald krig i den delte byen. Boka er sammensatt av tolv personlige historier fra Berlin om mennesker som på hvert sitt vis deltok i den kalde krigen fra opprettelsen av DDR-staten i 1949 frem til Berlinmurens fall 40 år senere.


== Bibliografi ==
Det mørke Tyskland, Samlaget 2021
Berlinhistorier: Kald krig i den delte byen Samlaget 2017 ISBN 9788252192391
Det var DDR. Forteljingar om eit nedlagt land Samlaget 2012 ISBN 9788252183030


== Referanser ==
Heidi Petersen

For den norske næringslivslederen, se Heidi M. Petersen.Heidi Petersen (født 30. august 1959 i Kvívík) er en færøysk forretningskvinne, tidligere lærer og politiker (Tj.).
Hun er utdannet lærer. Hun er gift med forretningsmannen Tummas Christophersen fra Vestmanna. Ektefellen var med på å kjøpe reisebyrået Flogfelag Føroya (nå 62°N) i 2007. I 2014 ble han eneeier, mens Heidi Petersen ble daglig leder.Hun var innvalgt i kommunestyret i Vestmanna for Kvinnulistin 1989–1992, og satt i samme periode i styret i Føroya Kommunufelag. Hun var innvalgt på Lagtinget fra Norðurstreymoy 2004–2008, valgt for Tjóðveldi, og møtte fast for fiskeriminister Tórbjørn Jacobsen i et halvår i 2008. Hun satt i Lagtingets næringskomité og Lagtingets kulturkomité. Hun ledet Tjóðveldisflokkurins velgerforening på Norðurstreymoy 2001–2004 og partiets landsstyre 2002–2004.


== Referanser ==
Amlabukti

Amlabukti er en bukt på nordsiden av Sognefjorden, i Sogndal kommune i Sogn og Fjordane. Tettstedet Kaupanger ligger på vestsida av bukta, og bygden Amla ligger på østsiden. Riksvei 5 går nord for bukta.


== Referanser ==
Nynorsksenteret

Nasjonalt senter for nynorsk i opplæringa, eller bare Nynorsksenteret, ble åpnet av utdannings- og forskningsminister Kristin Clemet 30. mars 2005 og er lokalisert til Høgskulen i Volda. Senteret er administrativt tilknyttet høgskolen, men faglig til Utdanningsdirektoratet. Senteret ble fra 2005 til 2012 ledet av Anne Steinsvik Nordal. Fra 2012 har det vært ledet av Torgeir Dimmen.Senteret skal drive systematisk forsøks- og utviklingsarbeid for å fremme nynorskopplæringen, først og fremst rettet mot innholdet i faget.
Ifølge pressemeldingen fra daværende Utdannings- og forskningsdepartementet skal Nynorsksenteret «leie og koordinere arbeidet med å utvikle innhaldet, arbeidsmåtane og vurderingsformene i nynorskdelen av norskfaget, tilby skoleeigarar og skolar støtte og rettleiing i arbeidet med motivasjon for og læring av nynorsk, setje i verk systematisk forsøks– og utviklingsarbeid for å fremje opplæring i nynorsk [og] medverke til  kompetanseutvikling».Hvert år får Nynorsksenteret spesifisert en del konkrete arbeidsoppgaver i et eget oppdragsbrev fra Utdanningsdirektoratet. Oppdragsbrevet gjelder alle nasjonale kompetansesenter, og Nynorsksenteret skal særlig samarbeide med Lesesenteret og Skrivesenteret.


== Referanser ==


== Eksterne lenker ==
Nynorsksenteret sine hjemmesider
Pressemelding fra Utdannings- og forskningsdepartementet
Vilhelm Johannesen

Vilhelm Johannesen (1942–2022) var en færøysk politiker fra Klaksvík. Han var medlem av det færøyske Lagtinget fra 1980 til 2008 og medlem av Færøyenes regjering i vel fem år. Han representerte Javnaðarflokkurin.


== Liv og virke ==
Han arbeidet som postbud på hjemstedet og senere som opplæringsleder i Postverk Føroya. Han forfattet en bok og flere artikler om postvesenets historie.Han var redaktør i det sosialdemokratiske organet Sosialurin fra 1972 til 1979, medlem av kommunestyret i Klaksvík fra 1975 til 1984 og styreformann i Føroya Kommunufelag fra 1977 til 1979.
I 1979 ble han utnevnt til minister for helse-, sosial-, industri- og justissaker i Atli Dams tredje regjering. Regjeringen gikk av etter lagtingsvalget i 1980, da Johannesen ble valgt inn på Lagtinget fra Norðoyar. Han ble gjenvalgt frem til 2008. Han satt det meste av tiden i Lagtingets finanskomité.
Vilhelm Johannesen ble på nytt industri- og justisminister i Dams fjerde regjering fra 1985 til 1988 og industri- og arbeidsminister i Dams sjette regjering fra 1988 til 1989. Det var Johannesen som la frem forslaget til den førtidspensjonsordningen som ble innført på Færøyene i 1991.Johannesen var styreformann ved lokalsykehuset i Klaksvík fra 1991 til 1993.


=== Familie ===
Vilhelm og Johild Johannesen fikk fem barn, som også har markert seg i Færøyenes politiske og økonomiske liv. Sønnen Aksel V. Johannesen har vært Færøyenes lagmann, datteren Signhild V. Johannesen er kommunepolitiker i Klaksvík, og datteren Ragna er aktiv i fagarbeidsarbeid. Sønnene Líggjas og Bethuel Johannesen er fiskebåtredere. Líggas’ sønn Beinir Johannesen er lagtingsmann.


== Referanser ==
AFI (band)

A Fire Inside (AFI) er et rockeband fra byen Ukiah i California, USA. 
Bandet ble dannet i 1991, og spiller punkrock/rock.


== Medlemmer ==
Davey Havok – vokal
Jade Puget – gitar
Adam Carson – trommer
Hunter Burgan – bass


== Diskografi ==
1995: Answer That and Stay Fashionable
1996: Very Proud of Ya
1997: Shut Your Mouth and Open Your Eyes
1999: Black Sails in the Sunset
2000: The Art of Drowning
2003: Sing the Sorrow
2006: Decemberunderground
2009: Crash Love


== Eksterne lenker ==
Offisielt nettsted 
(en) AFI (band) – kategori av bilder, video eller lyd på Commons 
(en) AFI (band) – galleri av bilder, video eller lyd på Commons 
(en) AFI (band) på Internet Movie Database 
(en) AFI (band) på Discogs 
(en) AFI (band) på MusicBrainz 
(en) AFI (band) på SoundCloud 
(en) AFI (band) på Spotify 
(en) AFI (band) på Songkick 
(en) AFI (band) på Last.fm 
(en) AFI (band) på AllMusic 
AFI (band) på Twitter 
AFI (band) på Facebook 
AFI (band) på Instagram 
AFI (band) på YouTube 
AFI (band) på Myspace
Strandfaraskip Landsins

Strandfaraskip Landsins er det offentlige transportselskapet på Færøyene. Dets aktivitet deles inn i de to avdelingene «Oyggjaleiðir» (Øyleder) og «Bygdaleiðir» (Bygdeleder), som trafikkeres med henholdsvis ferger og busser. Tidligere hadde også selskapet helikoptertrafikk, men denne er overtatt av Atlantic Airways. I løpet av de siste årene har flere undersjøiske tunneler åpnet, som har ført til at flere av fergerutene blitt nedlagt. 

Nåværende ferger
MF «Smyril»
MF «Teistin»
MF «Sam»
MS «Ritan»
MS «Másin»
MS «Sildberin»
MF «Ternan»
MB «Súlan»


== Eksterne lenker ==
Offisielt nettsted 
(en) Strandfaraskip Landsins – kategori av bilder, video eller lyd på Commons 
(en) Strandfaraskip Landsins – galleri av bilder, video eller lyd på Commons 
Strandfaraskip Landsins
Fjellerk

Fjellerk eller berglerk, lokalt «Subalpine Larch» eller «Alpine Larch» (Larix lyallii), er et bartre i lerkeslekta av furufamilien (Pinaceae). Det vokser på 1 800-2 400 meters høyde i det nordvestlige Nord-Amerika, i Rocky Mountains innenfor delstatene Washington, Idaho, Montana, Britisk Columbia, og Alberta.
Arten blir 5–25 m høy, med en slank stamme og åpen konisk trekrone. Grenene står rett ut eller litt oppover, skuddene er lett hårete. barken er først gulgrå, deretter mørkt rødbrun og furete med alder. De matt blågrønne nålene er 2–4 cm lange og firkantede i snitt – de står i grupper på 30–40 nåler. Om høsten blir bladene gull-oransje eller gule og felles. Konglene inntil 4 cm lange, purpurrøde som unge, men etter hvert mørkebrune med tynne skjell.
Frøene er viktige om vinteren for mange fuglearter. Trevirket er bestandig og motstår forråtnelse, og barken inneholder tannin.


== Litteratur ==
«Larix lyallii». Flora of North America. Besøkt 27. desember 2015. 
S.F. Arno. «Alpine Larch». Silvics of North America. Besøkt 27. desember 2015. 


== Eksterne lenker ==
(en) Fjellerk i Encyclopedia of Life 
(en) Fjellerk i Global Biodiversity Information Facility 
(en) Fjellerk hos ITIS 
(en) Fjellerk hos NCBI 
(en) Fjellerk hos The International Plant Names Index 
(en) Fjellerk hos Tropicos 
(en) Kategori:Larix lyallii – bilder, video eller lyd på Wikimedia Commons 
(en) Larix lyallii – galleri av bilder, video eller lyd på Wikimedia Commons 
Larix lyallii – detaljert informasjon på Wikispecies
Larix olgensis

Olgalerk (Larix olgensis, eller Larix gmelinii var. olgensis, kinesisk 黄花落叶松 huang hua luo ye song) er en art eller en variant av bartrær i lerkeslekta innenfor furufamilien. Den anerkjennes ikke av alle forskere som egen art, og kan være en variant av mongollerk (Larix gmelinii).
Treet blir 25-35 meter høyt og stammen inntil 100 cm tykk, nålene er 2-3 cm lange og mørkegrønne. Konglene er 18-25 mm store. Arten (varianten) er sårbar for utryddelse.
Arten vokser i det østligste Sibir, rundt Olgabukta i Japanhavet, og nedover i det nordlige Nord-Korea samt delstaten Heilongjiang i det nordøstre Kina. Den vokser i høydene 500–1800 moh.


== Referanser ==


== Eksterne lenker ==
(en) Larix olgensis i Global Biodiversity Information Facility 
(en) Larix olgensis hos The International Plant Names Index 
(en) Larix olgensis hos Tropicos
Diana Norman

Diana Norman (født 25. august 1933, død 27. januar 2011) var en britisk forfatter og journalist som skrev historiske romaner og sakprosa. Under forfatternavnet Ariana Franklin skrev hun en rekke romaner om den fiktive patologen Adelia Aguilar fra middelalderen. Diana Norman var gift med filmkritikeren Barry Norman.
Norman bodde i Hertfordshire, England sammen med sin ektemann Barry Norman som hun hadde to døtre med. Etter å ha arbeidet som journalist i lokale aviser i Devon og London ble hun i en alder av tyve år den yngste journalist i det som en gang var Fleet Street, Londons klassiske avisgate. Ved siden av sitt forfatterskap arbeidet Diana Norman som frilansjournalist.
Hun skrev historiske romaner, sakprosa og biografier.


== Romaner ==


=== Som Diana Norman ===
Fitzempress' Law (1980)
King of the Last Days (1981)
The Morning Gift (1985)
Daughter of Lîr (1988)
Pirate Queen (1991)
The Vizard Mask (1994)
Shores of Darkness (1996)
Blood Royal (1998)
A Catch of Consequence (2002)
Taking Liberties (2003)
The Sparks Fly Upward (2006)


=== Som Ariana Franklin ===
City of Shadows (2006)
Mistress of the Art of Death (2007)
The Death Maze (UK), som The Serpent's Tale i USA (2008)
Relics of the Dead (UK), som Grave Goods i USA (2009)


=== Sakprosa ===
The Stately Ghosts of England (1963, 1977)
Road from Singapore (1970, 1979)
Terrible Beauty: Life of Constance Markievicz, 1868-1927 (1987)
Taking Liberties (2003)


== Priser ==
2007: Flintyxan, for Dödens mästarinna (Mistress of the Art of Death)
2007: The Ellis Peters Historical Award, for Mistress of the Art of Death
2008: The Sue Feder Historical Mystery Award, for Mistress of the Art of Death


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Transworld Publishers
rbooks from The Random House Group
Biografi av Diana Norman hos BookBrowse
Ariana Franklin hos Helen Heller Agency
«Hawkthornbank»

Barken «Hawkthornbank» var bygget i Port Glasgow i 1889 som en tremastet bark av stål. Den målte 1369 tonn brutto.
Den ble innkjøpt av J.A. Henschien, Lillesand i 1910 og dermed var under norsk flagg fram til 1916. I dette året ble barken solgt til Alex Prebensen, Risør, som videresolgte den til den danske skipsreder Henckel, Kalundborg i Danmark. Skipsrederen hadde opprettet Kalundborg Skibsværft i det samme året, og deretter anskaffet seg flere seilskip. Som i Norge hadde Danmark også tatt fordel av den første verdenskrigen som nøytrale nasjoner med tilgjengelige kapasitet på frakt til sjøs.
Men «Hawkthornbank» var ikke lenge under det danske flagget, den ble senket av en tysk ubåt i april 1917.

Brutto tonnasje: 1.369 tonn.


== Litteratur ==
Norske seilskuter 2. bind, Fredhøis Forlag A/S, 1933
Albert Feuerwerker

Albert Feuerwerker er en emeritert amerikansk professor og sinolog.
Feuerwerker tok doktorgrad i historie og østasiatiske språk ved Harvard University i 1957. Han begynte ved University of Michigan som associate professor i 1959. Professor Feuerwerkers forskningstyngdepunkt er innen moderne kinesisk historie og økonomisk historie. 
Han ble emeritert i 1996.


== Verker i utvalg ==
China's Early Industrialization; Sheng Hsuan-huai (1844–1916) and Mandarin Enterprise. Cambridge, MA: Harvard University Press, 1958.
The Chinese Economy, 1912–1949. Ann Arbor: University of Michigan Press, 1968
History in Communist China, MIT Press, 1968
The Chinese Economy, Ca. 1870-1911 (Michigan Papers in Chinese Studies No. 5), University of Michigan, 1969
Chinese Communist Studies of Modern Chinese History, med Sally Cheng, Harvard University Press, Cambridge, MA, 1970
Rebellion in Nineteenth-Century China, (Michigan Monographs in Chinese Studies), Center for Chinese Studies, 1975
The Foreign Establishment in China in the Early Twentieth Century, Ann Arbor (Michigan), 1976
State and Society in Eighteenth-Century China: the Ch'Ing Empire in Its Glory, (Michigan Monographs in Chinese Studies), 1976 ISBN 0892640278
Economic trends in the Republic of China, 1912-1949, (Michigan Papers in Chinese Studies 31), University of Michigan. Center for Chinese Studies, Ann Arbor, 1977 ISBN 0892640316
Chinese Social and Economic History From the Song to 1900: Report of the American Delegation to a Sino-American Symposium, Beijing, 26 October-1 Nov., by Sino-American Symposium On Chinese Social And Economic History, Center for Chinese Studies, University of Michigan, 1982 ISBN 0892640456
The Cambridge History of China: Republican China 1912-1949, del 2, redigert sammen med John King Fairbank, Cambridge: 1986
The Cambridge History of China: Volume 8, The Ming Dynasty, 1368–1644, del 2, redigert sammen med Denis Twitchett og John King Fairbank, Cambridge: 1998


== Referanser ==
«Western Monarch»

Fullriggeren «Western Monarch» var bygget som et jernskip i Barrow, Storbritannia i 1875. Den målte 1397 tonn brutto. Som de fleste større seilskipene i tiden mot slutten på 1800-tallet var «Western Monarch» et utsøkt seilskip med falske svartemalte kanonporter på hvitt bånd langs siden og svart reling mot værdekket mellom poopen som var gitt hvalryggdekk, på akterskipet og fordekket eller bakk som på engelsk kaltes «fo´csle».
Den var bygget av skipsverftet Barrow Shipbuilding Company på vegne av rederiet «Royal Exchange Shipping Company» og sjøsatt den 21. august 1875. Fullriggeren ble tatt i bruk for kolonifarten med passasjertransport til New Zealand og Australia fra om desember 1875, ført av kaptein Watson. Fra Gravesend i England hadde Watson ført sitt skip til Brisbane, Australia i 85 dager, under den andre reisen tok det 76 dager til Bluff på New Zealand, og den tredje reisen til Wellington tok 85 dager.
«Western Monarch» var solgt til Robert Thomas & Co av Criccieth og Liverpool i 1888. Den ble deretter innkjøpt av L. Lydersen, Sundet, Staubø (nå i Arendal kommune) i 1899. Fullriggeren ble overtatt i 1911 av slektningen N.A. Lydersen som senere solgt den i 1913. Den var under norsk flagg i årene 1899 til 1913 i fjorten år. Den ble solgt til utlandet, og så bruk under den første verdenskrigen som et lekterfartøy under navnet «Derg». I 1957 hadde den tidlige fullriggeren kommet til Limerick på Irland.

Brutto tonnasje: 1 397 tonn
Netto tonnasje: 1 385 tonn
Lengde: 237,0 engelsk fot
Bredde: 37,2 engelsk fot
Dypgang: 22,2 engelsk fot


== Litteratur ==
Norske seilskuter 2. bind, Fredhøis Forlag A/S, 1933


== Eksterne lenker ==
Western Monarch, an emigrant ship built at Barrow-in-Furness